N A C R T

ŽUPANIJSKA SKUPŠTINA

KLASA: 021-04/21-01/50

URBROJ: 2140/01-01-21-5

Krapina, \_\_\_\_. listopada 2021.

Na temelju članka 25. st. 4. Zakona o lokalnoj i područnoj (regionalnoj) samoupravi („Narodne novine“, broj 33/01., 60/01., 129/05., 109/07., 36/09., 125/08., 36/09., 150/11., 144/12., 123/17., 98/19. i 144/20., dalje u tekstu: Zakon), članaka 15. st. 3. i 17. Statuta Krapinsko – zagorske županije („Službeni glasnik Krapinsko – zagorske županije“, broj 13/01., 5/06., 14/09., 11/13., 13/18., 5/20., 10/21. i 15/21.- pročišćeni tekst) Županijska skupština Krapinsko – zagorske županije na sjednici \_\_\_\_ održanoj dana \_\_\_\_ 2021. godine donosi

ODLUKU

O PRIJEDLOZIMA I PETICIJAMA GRAĐANA

Članak 1.

Ovom Odlukom o prijedlozima i peticijama građana (dalje u tekstu: Odluka) uređuje se način podnošenja prijedloga građana za donošenje općeg akata ili rješavanje određenog pitanja iz djelokruga Županijske skupštine (dalje u tekstu: prijedlog) te način podnošenja peticija građana o pitanjima iz samoupravnog djelokruga Županije od područnog (regionalnog) značenja (dalje u tekstu: peticija), kao i način odlučivanja o njima.

Članak 2.

Pravo na podnošenje prijedloga i peticija iz članka 1. ove Odluke imaju građani Krapinsko – zagorske županije (dalje u tekstu: podnositelji).

Prijedlozi i peticije podnose se Županijskoj skupštini putem Odbora za predstavke, prijedloge i peticije Županijske skupštine.

Članak 3.

Uz prijedlog i peticiju iz članka 2. ove Odluke Županijskoj skupštini obavezno se podnosi i popunjeni Obrazac za prikupljanje potpisa (dalje u tekstu: Obrazac 1) koji je sastavni dio ove Odluke.

Prijedlog, peticija i Obrazac 1 mogu se podnijeti Županijskoj skupštini i elektroničkim putem na adresu elektroničke pošte: prijedlozi.gradjana@kzz.hr, skenirano u PDF ili JPG formatu.

Članak 4.

Odbor za predstavke, prijedloge i peticije utvrđuje da li je za prijedlog/ peticiju prikupljen dovoljan broj pravovaljanih potpisa, da li se radi o prijedlogu iz djelokruga Županijske skupštine odnosno peticiji o pitanju iz samoupravnog djelokruga Županije od područnog (regionalnog) značaja te razmatra i ispituje prijedlog i peticiju.

Odbor iz stavka 1. ovog članka dostavlja Županijskoj skupštini izvještaj o utvrđenom sukladno stavku 1. ovog članka te predlaže Županijskoj skupštini postupanje po prijedlogu i peticiji.

Članak 5.

Županijska skupština mora raspravljati o prijedlogu i peticiji ako isti potpisom podrži najmanje 10% od ukupnog broja birača u Županiji te dati odgovor podnositeljima najkasnije u roku od tri mjeseca od zaprimanja prijedloga.

Članak 6.

Ova Odluka stupa na snagu osmog dana od dana objave u Službenom glasniku Krapinsko – zagorske županije.

 **PREDSJEDNIK**

 **ŽUPANIJSKE SKUPŠTINE**

 Zlatko Šorša

DOSTAVITI:

1. Župan
2. Ministarstvo pravosuđa i uprave, Zagreb, Maksimirska 63,
3. «Službeni glasnik Krapinsko-zagorske županije», za objavu
4. Za Zbirku isprava
5. Za prilog Zapisniku
6. Pismohrana.

 OBRAZAC 1 – Obrazac za prikupljanje potpisa

 PRIKUPLJANJE POTPISA VEZANO UZ

(napisati jedno od ponuđenog\*)

1. predlaganje općeg akata (napisati naziv akta)\*
2. rješavanje određenog pitanja iz djelokruga Županije (obrazložiti pitanje)\*
3. podnošenje peticije o pitanjima iz samoupravnog djelokruga Županije od područnog (regionalnog) značenja (opisati peticiju)\*

|  |  |  |  |
| --- | --- | --- | --- |
| REDNI BROJ | IME I PREZIME | OIB | POTPIS |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |